**Fejér Megyei Önkormányzat Közgyűlésének**

**188/2017. (V.29.) önkormányzati határozata**

**a szavazási rendjéről**

A Fejér Megyei Közgyűlés a Fejér megyei TOP támogatási kérelmekre vonatkozó összesített DeB döntési javaslattal kapcsolatos szükséges döntések meghozatalával összefüggésben az alábbi szavazási rendről döntött:

A Fejér Megyei Közgyűlés az előterjesztésben szereplő táblázat szerinti sorrendben:

* elsőként egy szavazással dönt azon támogatásokról, amelyek esetében a kiosztott táblázat utolsó oszlopában az „egyetért” megjelölésű közgyűlési döntési javaslat szerepel és amelyek tekintetében a képviselői kizárás esete nem áll fenn,
* ezt követően egyenként dönt azon támogatásokról, amelyek esetében a kiosztott táblázat utolsó oszlopában az „egyetért” megjelölésű közgyűlési döntési javaslat szerepel és amelyek esetében a képviselői kizárás esete áll fenn,
* végül egyenként dönt arról – az előterjesztésben is hivatkozott – a 2 db támogatási kérelemről, amelyek esetében a DeB támogató javaslata ellenére elutasító tartalmú végleges döntésre érkezett javaslat.

Székesfehérvár, 2017. május 29.

**Dr. Molnár Krisztián s.k. Dr. Kovács Zoltán s.k.**

a közgyűlés elnöke megyei jegyző

Kivonat hiteléül: